CELEX: 32009D0463
Language: et
Date: 2009-05-18 00:00:00
Title: 2009/463/EÜ,Euratom: Nõukogu ja komisjoni otsus, 18. mai 2009 , ühenduse seisukoha kohta, mis käsitleb ELi ja Albaania stabiliseerimis- ja assotsieerimisnõukogu otsust, millega võetakse vastu nimetatud nõukogu töökord, sealhulgas stabiliseerimis- ja assotsieerimiskomitee töökord

16.6.2009   
            
            
               ET
            
            
               Euroopa Liidu Teataja
            
            
               L 151/31
            
         
      NÕUKOGU JA KOMISJONI OTSUS,
   18. mai 2009,
   ühenduse seisukoha kohta, mis käsitleb ELi ja Albaania stabiliseerimis- ja assotsieerimisnõukogu otsust, millega võetakse vastu nimetatud nõukogu töökord, sealhulgas stabiliseerimis- ja assotsieerimiskomitee töökord
   (2009/463/EÜ, Euratom)
   EUROOPA LIIDU NÕUKOGU,
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut ja Euroopa Aatomienergiaühenduse asutamislepingut,
   võttes arvesse nõukogu ja komisjoni 26. veebruari 2009. aasta otsust stabiliseerimis- ja assotsieerimislepingu sõlmimise kohta ühelt poolt Euroopa ühenduste ja nende liikmesriikide ja teiselt poolt (1) Albaania Vabariigi vahel, eriti selle artikli 2 lõiget 1,
   võttes arvesse komisjoni ettepanekut,
   ning arvestades järgmist:
   
               (1)
            
            
               Stabiliseerimis- ja assotsieerimislepingu ühelt poolt Euroopa ühenduste ja nende liikmesriikide ning teiselt poolt Albaania Vabariigi vahel (2) (edaspidi „leping”) artikliga 116 luuakse stabiliseerimis- ja assotsieerimisnõukogu.
            
         
               (2)
            
            
               Nimetatud lepingu artikli 117 lõikes 2 on sätestatud, et stabiliseerimis- ja assotsieerimisnõukogu võtab vastu oma töökorra.
            
         
               (3)
            
            
               Nimetatud lepingu artikli 120 lõikes 1 on sätestatud, et stabiliseerimis- ja assotsieerimisnõukogu abistab tema kohustuste täitmisel stabiliseerimis- ja assotsieerimiskomitee.
            
         
               (4)
            
            
               Nimetatud lepingu artikli 120 lõigetes 2 ja 3 on sätestatud, et stabiliseerimis- ja assotsieerimisnõukogu määrab oma töökorraga kindlaks stabiliseerimis- ja assotsieerimiskomisjoni kohustused ning et stabiliseerimis- ja assotsieerimisnõukogu võib oma volitused delegeerida stabiliseerimis- ja assotsieerimiskomiteele,
            
         ON TEINUD JÄRGMISE OTSUSE:
   Ainus artikkel
   Seisukoht, mille ühendus võtab ühelt poolt Euroopa ühenduste ja nende liikmesriikide ja teiselt poolt Albaania Vabariigi vahelise stabiliseerimis- ja assotsieerimislepingu põhjal loodud stabiliseerimis- ja assotsieerimisnõukogus seoses nimetatud stabiliseerimis- ja assotsieerimisnõukogu töökorra ja tema volituste delegeerimisega stabiliseerimis- ja assotsieerimiskomiteele, põhineb käesolevale otsusele lisatud stabiliseerimis- ja assotsieerimisnõukogu otsuse eelnõul. Väiksemaid muudatusi nimetatud otsuse eelnõus võib teha ilma nõukogu ja komisjoni täiendava otsuseta.
   
      Brüssel, 18. mai 2009
      
         
            Nõukogu nimel
         
         
            eesistuja
         
         J. KOHOUT
         
      
      
         
            Komisjoni nimel
         
         
            eesistuja
         
         José Manuel BARROSO
         
      
   
   
      (1)  ELT L 107, 28.4.2009, lk 165.
   
      (2)  ELT L 107, 28.4.2009, lk 166.
   
      LISA
      
         EL JA ALBAANIA STABILISEERIMIS- JA ASSOTSIEERIMISNÕUKOGU OTSUS nr 1
         …,
         millega võetakse vastu nimetatud nõukogu töökord
         STABILISEERIMIS- JA ASSOTSIEERIMISNÕUKOGU,
         võttes arvesse ühelt poolt Euroopa ühenduste ja nende liikmesriikide ja teiselt poolt Albaania Vabariigi (1) (edaspidi „Albaania”) vahel sõlmitud stabiliseerimis- ja assotsieerimislepingut, eriti selle artikleid 116 ja 117,
         ning arvestades, et nimetatud leping jõustus 1. aprillil 2009,
         ON VASTU VÕTNUD JÄRGMISE OTSUSE:
         Artikkel 1
         Eesistujad
         Stabiliseerimis- ja assotsieerimisnõukogu eesistujateks on 12 kuu pikkuste ajavahemike kaupa vaheldumisi Euroopa Liidu Nõukogu esindaja ühenduste ja nende liikmesriikide nimel ja Albaania valitsuse esindaja. Esimene periood algab stabiliseerimis- ja assotsieerimisnõukogu esimese istungi päeval ja lõpeb 31. detsembril 2009.
         Artikkel 2
         Koosolekud
         Stabiliseerimis- ja assotsieerimisnõukogu korralised koosolekud ministrite tasandil toimuvad kord aastas. Stabiliseerimis- ja assotsieerimisnõukogu erakorralisi istungeid võidakse poolte kokkuleppel korraldada ükskõik kumma poole taotlusel. Kui pooled ei lepi kokku teisiti, toimuvad kõik stabiliseerimis- ja assotsieerimisnõukogu istungid poolte vahel kokkulepitud kuupäeval Euroopa Liidu Nõukogu istungite tavapärases asukohas. Stabiliseerimis- ja assotsieerimisnõukogu koosolekud kutsuvad kokkuleppel eesistujaga ühiselt kokku stabiliseerimis- ja assotsieerimisnõukogu sekretärid.
         Artikkel 3
         Esindamine
         Kui stabiliseerimis- ja assotsieerimisnõukogu liikmed ei saa koosolekul osaleda, võidakse määrata esindajad, kes neid asendavad. Kui nõukogu liige soovib, et teda esindataks, peab ta teatama eesistujale oma esindaja nime enne koosolekut, millel teda esindatakse. Stabiliseerimis- ja assotsieerimisnõukogu liikme esindajal on kõik asjaomase liikme õigused.
         Artikkel 4
         Delegatsioonid
         Stabiliseerimis- ja assotsieerimisnõukogu liikmetel võib kaasas olla ametnikke. Enne iga koosolekut teatatakse eesistujale kummagi poole delegatsiooni kavandatud koosseis. Euroopa Investeerimispanga esindaja osaleb vaatlejana neil stabiliseerimis- ja assotsieerimisnõukogu koosolekutel, mille päevakorras on panka käsitlevad küsimused. Stabiliseerimis- ja assotsieerimisnõukogu võib kutsuda oma koosolekutele teatud küsimustes teabe saamiseks isikuid, kes ei ole nõukogu liikmed.
         Artikkel 5
         Sekretärid
         Stabiliseerimis- ja assotsieerimisnõukogu sekretäridena tegutsevad ühiselt üks Euroopa Liidu Nõukogu peasekretariaadi ametnik ja üks Brüsselis asuva Albaania esinduse ametnik.
         Artikkel 6
         Kirjavahetus
         Stabiliseerimis- ja assotsieerimisnõukogule adresseeritud kirjad saadetakse stabiliseerimis- ja assotsieerimisnõukogu eesistuja nimele Euroopa Liidu Nõukogu peasekretariaati.
         Sekretäride ülesanne on kirjade edastamine stabiliseerimis- ja assotsieerimisnõukogu eesistujale ja vajadusel nende saatmine teistele stabiliseerimis- ja assotsieerimisnõukogu liikmetele. Laiali saadetavad kirjad lähetatakse komisjoni peasekretariaadile, liikmesriikide alalistele esindustele ja Albaania esindusele Brüsselis.
         Sekretärid saadavad stabiliseerimis- ja assotsieerimisnõukogu eesistuja kirjad adressaatidele ja vajaduse korral ka teistele stabiliseerimis- ja assotsieerimisnõukogu liikmetele teises lõigus viidatud aadressidel.
         Artikkel 7
         Avalikustamine
         Kui ei ole otsustatud teisiti, ei ole stabiliseerimis- ja assotsieerimisnõukogu koosolekud avalikud.
         Artikkel 8
         Koosolekute päevakord
         1.   Eesistuja koostab iga koosoleku esialgse päevakorra. Stabiliseerimis- ja assotsieerimisnõukogu sekretärid saadavad selle artiklis 6 nimetatud adressaatidele hiljemalt 15 päeva enne koosoleku algust. Esialgne päevakord sisaldab küsimusi, mille päevakorda võtmise taotluse on eesistuja saanud hiljemalt 21 päeva enne koosoleku algust, kuid need võetakse esialgsesse päevakorda ainult juhul, kui sekretärid on vastavad alusdokumendid enne päevakorra laialisaatmist kätte saanud. Stabiliseerimis- ja assotsieerimisnõukogu kinnitab päevakorra iga koosoleku algul. Poolte kokkuleppel võidakse päevakorda võtta ka küsimusi, mida esialgses päevakorras ei olnud.
         2.   Erijuhtudel ilmnevaid vajadusi arvestades võib eesistuja mõlema poole nõusolekul lõikes 1 toodud tähtaegu lühendada.
         Artikkel 9
         Koosolekute protokollimine
         Sekretärid koostavad iga koosoleku protokolli kavandi. Üldjuhul näidatakse protokollis iga päevakorrapunkti kohta ära:
         
                     —
                  
                  
                     stabiliseerimis- ja assotsieerimisnõukogule esitatud dokumendid;
                  
               
                     —
                  
                  
                     seisukohad, mida stabiliseerimis- ja assotsieerimisnõukogu liige on palunud protokolli kanda;
                  
               
                     —
                  
                  
                     vastuvõetud otsused ja esitatud soovitused, kokkulepitud seisukohad ja tehtud järeldused.
                  
               Protokolli kavand esitatakse kinnitamiseks stabiliseerimis- ja assotsieerimisnõukogule. Kinnitatud protokollile kirjutavad alla eesistuja ja mõlemad sekretärid. Protokolle säilitatakse Euroopa Liidu Nõukogu peasekretariaadi arhiivis, mis on assotsieerimisdokumentide depositoorium. Kõigile artiklis 6 viidatud adressaatidele edastatakse protokolli tõestatud koopia.
         Artikkel 10
         Otsused ja soovitused
         1.   Stabiliseerimis- ja assotsieerimisnõukogu otsused ja soovitused võetakse vastu poolte kokkuleppel. Istungitevahelisel ajal võib stabiliseerimis- ja assotsieerimisnõukogu vastu võtta otsuseid või teha soovitusi kirjaliku menetluse teel, kui pooled selles kokku lepivad.
         2.   Stabiliseerimis- ja assotsieerimisnõukogu stabiliseerimis- ja assotsieerimislepingu artikli 118 tähenduses vastu võetud otsuste või tehtud soovituste pealkirjas on kas sõna „otsus” või „soovitus”, millele järgneb seerianumber, vastuvõtmise kuupäev ja sisu lühikirjeldus. Stabiliseerimis- ja assotsieerimisnõukogu otsused ja soovitused allkirjastab eesistuja ja kinnitavad mõlemad sekretärid. Otsused ja soovitused edastatakse kõigile artiklis 6 viidatud adressaatidele. Kumbki pool võib otsustada, kas avaldada stabiliseerimis- ja assotsieerimisnõukogu otsused ja soovitused oma ametlikus väljaandes.
         Artikkel 11
         Keeled
         Stabiliseerimis- ja assotsieerimisnõukogu ametlikeks keelteks on mõlema poole ametlikud keeled. Kui ei otsustata teisiti, toimuvad arutelud stabiliseerimis- ja assotsieerimisnõukogus neis keeltes koostatud dokumentide alusel.
         Artikkel 12
         Kulud
         Ühendused ja Albaania kannavad ise oma stabiliseerimis- ja assotsieerimisnõukogu koosolekutel osalemisega seotud personali-, reisi- ja ülalpidamiskulud, samuti posti- ja telekommunikatsioonikulud. Koosolekute suulise tõlke, dokumentide tõlkimise ja paljundamise kulud kannavad ühendused, välja arvatud albaania keelde või albaania keelest toimuva suulise või kirjaliku tõlkimisega seotud kulud, mis jäävad Albaania kanda. Muud koosolekutega seotud kulud kannab koosolekut võõrustav pool.
         Artikkel 13
         Stabiliseerimis- ja assotsieerimiskomitee
         1.   Stabiliseerimis- ja assotsieerimiskomitee luuakse stabiliseerimis- ja assotsieerimisnõukogu abistamiseks tema kohustuste täitmisel. See koosneb ühelt poolt Euroopa Liidu Nõukogu ja Euroopa Ühenduste Komisjoni esindajatest ja teiselt poolt Albaania valitsuse esindajatest, kelleks on üldjuhul kõrgemad riigiteenistujad.
         2.   Stabiliseerimis- ja assotsieerimiskomitee valmistab ette stabiliseerimis- ja assotsieerimisnõukogu koosolekuid ja arutelusid, rakendab vajaduse korral stabiliseerimis- ja assotsieerimisnõukogu otsuseid ning tagab üldiselt assotsiatsioonisuhte jätkuvuse ja stabiliseerimis- ja assotsieerimislepingu nõuetekohase toimimise. Komitee tegeleb kõigi stabiliseerimis- ja assotsieerimisnõukogult talle suunatud küsimuste ja mistahes muude küsimustega, mis võivad stabiliseerimis- ja assotsieerimislepingu täitmise käigus jooksvalt üles kerkida. Komitee esitab stabiliseerimis- ja assotsieerimisnõukogule vastuvõtmiseks ettepanekuid või otsuste ja soovituste eelnõusid.
         3.   Kui stabiliseerimis- ja assotsieerimislepingus viidatakse konsulteerimise kohustusele või võimalusele, võivad vastavad konsultatsioonid toimuda stabiliseerimis- ja assotsieerimiskomitees. Lepinguosaliste kokkuleppel võivad konsultatsioonid jätkuda stabiliseerimis- ja assotsieerimisnõukogus.
         4.   Stabiliseerimis- ja assotsieerimiskomitee töökord on lisatud käesolevale otsusele.
         
            …,
            
               
                  Stabiliseerimis- ja assotsieerimisnõukogu nimel
               
               
                  eesistuja
               
               …
            
         
      
      
         LISA
         
            Stabiliseerimis- ja assotsieerimiskomitee töökord
            Artikkel 1
            Eesistujad
            Stabiliseerimis- ja assotsieerimiskomitee eesistujateks on 12 kuu pikkuste ajavahemike kaupa vaheldumisi Euroopa Ühenduste Komisjoni esindaja ühenduste ja nende liikmesriikide nimel, ja Albaania valitsuse esindaja. Esimene periood algab stabiliseerimis- ja assotsieerimisnõukogu esimese istungi päeval ja lõpeb 31. detsembril 2009.
            Artikkel 2
            Koosolekud
            Stabiliseerimis- ja assotsieerimiskomitee tuleb poolte nõusolekul kokku vastavalt vajadusele. Kõik stabiliseerimis- ja assotsieerimiskomitee koosolekud toimuvad poolte vahel kokkulepitud ajal ja kohas. Stabiliseerimis- ja assotsieerimiskomitee koosolekud kutsub kokku komitee eesistuja.
            Artikkel 3
            Delegatsioonid
            Enne iga koosolekut teatatakse komitee eesistujale mõlema poole delegatsiooni kavandatav koosseis.
            Artikkel 4
            Sekretärid
            Stabiliseerimis- ja assotsieerimiskomitee sekretäridena tegutsevad ühiselt üks Euroopa Ühenduste Komisjoni ametnik ja üks Albaania valitsuse ametnik. Kogu käesoleva otsusega sätestatud stabiliseerimis- ja assotsieerimiskomitee esimehe kirjavahetus edastatakse stabiliseerimis- ja assotsieerimiskomitee sekretäridele ja stabiliseerimis- ja assotsieerimisnõukogu eesistujale ning sekretäridele.
            Artikkel 5
            Avalikustamine
            Kui ei ole otsustatud teisiti, ei ole stabiliseerimis- ja assotsieerimiskomitee koosolekud avalikud.
            Artikkel 6
            Koosolekute päevakord
            1.   Eesistuja koostab iga koosoleku esialgse päevakorra. Stabiliseerimis- ja assotsieerimiskomitee sekretärid saadavad selle artiklis 4 nimetatud adressaatidele hiljemalt 15 päeva enne koosoleku algust. Esialgne päevakord sisaldab küsimusi, mille päevakorda võtmise taotluse on eesistuja saanud hiljemalt 21 päeva enne koosoleku algust, kuid need võetakse esialgsesse päevakorda ainult juhul, kui sekretärid on vastavad alusdokumendid enne päevakorra laialisaatmist kätte saanud. Konkreetsete küsimuste kohta teabe saamiseks võib stabiliseerimis- ja assotsieerimiskomitee paluda asjatundjatel oma koosolekutel osaleda. Stabiliseerimis- ja assotsieerimiskomitee kinnitab päevakorra iga koosoleku algul. Poolte kokkuleppel võib päevakorda võtta ka küsimusi, mida esialgses päevakorras ei olnud.
            2.   Erijuhtudel ilmnevaid vajadusi arvestades võib esimees mõlema poole nõusolekul lõikes 1 toodud tähtaegu lühendada.
            Artikkel 7
            Koosolekute protokollimine
            Kõik koosolekud protokollitakse. Protokoll tugineb eesistuja kokkuvõttele stabiliseerimis- ja assotsieerimiskomitee tehtud järeldustest. Kui stabiliseerimis- ja assotsieerimiskomitee on protokolli heaks kiitnud, kirjutavad eesistuja ja mõlemad sekretärid sellele alla ja protokoll edastatakse säilitamiseks mõlemale poolele. Protokolli koopia saadetakse kõigile artiklis 4 nimetatud adressaatidele.
            Artikkel 8
            Otsused ja soovitused
            Kui stabiliseerimis- ja assotsieerimisnõukogu vastavalt stabiliseerimis- ja assotsieerimislepingu artiklile 120 volitab stabiliseerimis- ja assotsieerimiskomitee mingil konkreetsel juhul otsuseid vastu võtma või soovitusi tegema, märgitakse dokumendi pealkirja kas sõna „otsus” või „soovitus”, millele järgneb seerianumber, vastuvõtmise kuupäev ja sisu lühikirjeldus. Pooled võtavad otsused ja soovitused vastu ühiselt. Assotsieerimiskomitee otsused ja soovitused allkirjastab eesistuja ja kinnitavad mõlemad sekretärid ning need edastatakse kõigile nimetatud töökorra artiklis 4 nimetatud adressaatidele. Kumbki pool võib otsustada, kas avaldada stabiliseerimis- ja assotsieerimiskomitee otsused ja soovitused oma vastavas ametlikus väljaandes.
            Artikkel 9
            Kulud
            Ühendused ja Albaania kannavad ise oma stabiliseerimis- ja assotsieerimiskomitee koosolekutel osalemisega seotud personali-, reisi- ja ülalpidamiskulud, samuti posti- ja telekommunikatsioonikulud. Koosolekute suulise tõlke, dokumentide tõlkimise ja paljundamise kulud kannavad ühendused, välja arvatud albaania keelde või albaania keelest toimuva suulise või kirjaliku tõlkimisega seotud kulud, mis jäävad Albaania kanda. Muud koosolekutega seotud kulud kannab koosolekut võõrustav pool.
            Artikkel 10
            Allkomiteed ja töörühmad
            Stabiliseerimis- ja assotsieerimiskomitee võib luua enda alluvuses töötavaid allkomiteesid või töörühmi, kes annavad iga oma koosoleku järel aru stabiliseerimis- ja assotsieerimiskomiteele. Stabiliseerimis- ja assotsieerimiskomitee võib oma otsusega mis tahes olemasolevaid allkomiteesid või töörühmi laiali saata, kindlaks määrata nende pädevused või muuta neid või luua uusi allkomiteesid või töörühmi, kes teda ta kohustuste täitmisel abistaksid. Allkomiteedel ja töörühmadel puudub otsustusõigus.
         
      
      
         (1)  ELT L 107, 28.4.2009, lk 166.